open-index/open-wikipedia-markdown huggingface dataset:
அடையாள ஆவணம்

**அடையாள ஆவணம்** (identity document) என அழைக்கப்படுவது ஆவணம் ஒரு நபரின் அடையாளத்தை நிரூபிப்பதற்கு  பயன்படுத்தப்படும் ஆவணம் ஆகும். ஒரு சிறிய, நிலையான கடன் அட்டை அளவு வடிவத்தில் வழங்கப்படுகிறது. பொதுவாக அடையாள அட்டையை (ஐசி, ஐடி கார்ட், சிட்டிசன் அட்டை) சில நாடுகள் முறையான அடையாள ஆவணங்களாக வெளியிடுகின்றன, மற்றவர்களுக்கே தெரியாத ஆவணங்களைப் பயன்படுத்தி அடையாள சரிபார்ப்பு தேவைப்படலாம். ஒரு நபரின் புகைப்படத்தை அடையாள ஆவணத்தில் சேர்க்கும்போது, புகைப்பட அடையாளம் என அழைக்கப்படுகிறது.

## அடையாள ஆவணத்தின் வகைகள்

ஒரு முறையான அடையாள ஆவணமின்றி இல்லாத நிலையில், ஓட்டுநர் உரிமம் பல நாடுகளில் அடையாளச் சரிபார்ப்புக்காக ஏற்றுக்கொள்ளப்படலாம். சில நாடுகளில் டிரைவர் உரிமங்களை அடையாள ஆவணமாக ஏற்றுகொள்வதில்லை, ஏனெனில் அந்த நாடுகளில் அவர்கள் ஆவணங்கள் காலாவதியாகியோ, பழைய அல்லது எளிதில் யாரேனும் கையாளப்பட கூடியதாக இருக்கலாம். பெரும்பாலான நாடுகளில் கடவுச்சீட்டுகள் ஒரு அடையாளமாக ஆவணமாக ஏற்றுக்கொள்ளப்படுகின்றன.
சில நாடுகளில் அவர்களின் வசிப்பிட அனுமதி இல்லை என்றால் எப்போதுமே ஒரு அடையாள ஆவணத்தை வைத்திருக்க வேண்டும். பல நாடுகளில் வெளிநாட்டவர்கள் ஒரு கடவுச்சீட்டு அல்லது எந்த நேரத்திலும் கிடைக்கும் தங்கள் நாட்டில் உள்ள ஒரு தேசிய அடையாள அட்டையை வைத்திருக்க வேண்டும்,

## அடையாள ஆவணத்தின் அமைப்பு

ஒரு நபரை பெரும்பாலும் தரவுத்தளம் தரவுகளில் உள்ள விபரங்களின் அடிப்படையில் அந்நபரை இணைக்க பயன்படுத்தப்படுகிறது. உடைமையும்,  புகைப்படமும் அந்நபரை ஆவணங்களுடன் இணைக்க பயன்படுத்தப்படுகிறது. அடையாள ஆவணத்திர்க்கும், தகவல்தள தரவுகளின் இடையேயான இணைப்பானது  வயது, பெயர், பிறந்த தேதி, முகவரி, பாலினம், குடியுரிமை மற்றும் பல. தனித்துவமான தேசிய அடையாள எண் போன்ற ஆவணத்தில் உள்ள தனிப்பட்ட தகவல்களை அடிப்படையாகக் கொண்டதாகவே  அமையும். பல நாடுகளில் அடையாள எண், அட்டை எண், தேசிய அடையாளமாக மிகவும் பாதுகாப்பானதாக கருதப்படுகிறது, ஆனால் சில நாடுகளில் இத்தகைய எண்கள் இல்லை அல்லது அடையாள ஆவணங்களில் அவற்றை எழுதவில்லை.

## வரலாறு

கடவுச்சீட்டு ஒரு சட்டபூர்வமான அடையாள ஆவணம் எனக் கருதப்படுகிறது, இது *இங்கிலாந்தின் கிங் ஹென்றி வி பாதுகாப்பான நடத்துநர்கள் சட்டம் 1414* உடன் அறிமுகப்படுத்தப்பட்டது.
இதனால் அடுத்த 500 ஆண்டுகளுக்கும், முதல் உலகப் போரின் பொழுதும் பெரும்பாலான மக்களுக்கு ஒரு அடையாள ஆவணம் கிடையாது மேலும் தேவைப்படாத ஒன்றாக இருந்தது.

அடையாள அட்டைகளின் வடிவம் மற்றும் அளவு 1985 ஆம் ஆண்டில் ISO / IEC 7810 மூலம் தரநிலையாக்கப்பட்டன. சில நவீன அடையாள ஆவணங்கள் நுண்ணறி அட்டைகள், சிக்கலான-ஃபார்ஜ் உட்பொதிக்கப்பட்ட ஒருங்கிணைந்த சுற்றமைப்பு உட்பட 1988 இல் ISO / IEC 7816 தரநிலைப்படுத்தப்பட்டன. புதிய தொழில்நுட்பங்கள் அடையாள அட்டைகளில் உயிரியளவியல் முறைகள் புகைப்படம், முகம், கை அல்லது கருவிழி அளவீடுகள், அல்லது கை ரேகைகள் போன்றவற்றைகளை உள்ளடக்கியதாக வடிவமைக்கப்படுகிறது. பெல்ஜியம், குரோஷியா, எஸ்தோனியா, பின்லாந்து, குவாதமாலா, எதியோப்பியா, ஹாங்காங், மலேசியா, மொராக்கோ, போர்த்துக்கல் மற்றும் ஸ்பெயின், சுலோவாக்கியா போன்ற நாடுகளில் இவ்வகைப்பட்ட அடையாள ஆவணங்கள் ஏற்கனவே நடைமுறையில் உள்ளன.

## மேற்கோள்கள்

## புற இணைப்புகள்

* HTTPS CARD - Internet identity card 
* PRADO - Public Register of European Travel and ID Documents Online 
* Telegraph story: the case for and against identity cards 
* Scotsman story: ID Cards will lead to "massive fraud"
* ID Card – Is Big Brother Stalking You? –
* PRADO Glossary - EU site detailing document security technologies (security features)

பகுப்பு:ஆவணங்கள்
பகுப்பு:அடையாளம்
டிஸ்பிராக்சியா

**பேச்சு, ஒலி ஒழுங்கின்மை** *(disparaxia)* என்பது ஒரு குழந்தை,தன்னுடைய அன்றாட செயல்பாடுகளில் ஈடுபட முடியாமலோ,அல்லது கடினமாக உணர்ந்தாலோ,குதித்தல்,தெளிவாக பேசாதிருத்தல்,பென்சிலை சரிவர பிடிக்க இயலாமை போன்றவை இருந்தால் அக்குழந்தைக்குப் பேச்சு,ஒலி ஒழுங்கின்மை உள்ளது எனலாம்.

இது தசைத்தளர்வோ அல்லது குறைந்த அறிவாற்றலோ போன்ற அறிகுறி இல்லை.இது ஒரு மூளை சார்ந்த நிலை, உடல் இயக்கச் செயல்பாடுகளை மூளையின் செயல்பாடுகளோடு ஒருங்கிணைப்பதில் உள்ள சிக்கல் ஆகும்.

இச்சிக்கலுக்கு வளர்ச்சி ஒருங்கிணப்பு ஒழுங்கின்மைகள், இயக்க உணர்தல் குறை, இயக்கத் திட்டமிடல் குறை, பேச்சுக் குழறல் போன்ற பெயர்களும் உண்டு.

### சிக்கல் காரணம்
மரபுவழி,நரம்புக்கலக்  குறைபாடு,குறைந்த எடையாக இருப்பது, கருப்பையில் சாராய மிகை ஆகியன முதன்மையான காரணங்கள் ஆகும்.

### அறிகுறி
மற்ற குழந்தை போல் பந்து எறிதல்,மூன்று சக்கரவண்டி ஓட்டுதல் போன்ற செயல்களை  செய்வதில் சிரமம், புதிர் விளையாட்டு, வீடு கட்டுதல் ,பொம்மை விளையாட்டில் பங்கேற்பதில் சிரமம்.

##### களைதல்
பேச்சு மருத்துவம்,  இயன்மருத்துவம், செயல் மருத்துவம், தனிமுறைக் கலவி  ஆகியவற்றின் வழியாகப் பயிற்சி அளித்து  இச்சிக்கல் நீக்கப்படுகிறது.

## மேற்கோள்கள்

பகுப்பு:குழந்தை மருத்துவம்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
நீனா குப்தா (கணிதவியல் அறிஞர்)

**நீனா குப்தா** (*Neena Gupta*) (கணிதவியல் அறிஞர்)  கொல்கத்தாவின் இந்திய புள்ளிவிவர கழகத்தின் புள்ளிவிவரம் மற்றும் கணிதப் பிரிவில் பேராசிரியராக உள்ளார். பரிமாற்ற அல்ஜீப்ரா மற்றும் பாரிய இயற்கணித வடிவியல் துறையில் மிகுந்த ஆர்வம் கொண்டிருந்தார்..

## வாழ்க்கை
குப்தா, இந்திய புள்ளிவிவர கழகத்தின் வருகை தரும் பேராசிரியராகவும், டாட்டா அடிப்படை ஆராய்ச்சி கழகதின் பார்வையாளராக இருந்தார். அறிவியல் மற்றும் தொழில்நுட்பத் துறையில் இந்தியாவின் மிக உயர்ந்த கௌரவமான கணித அறிவியல் பிரிவில் (2019) அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருது பெற்றுள்ளார். 2022 இல் இவருக்கு ஐசிடிபி இராமானுஜன் பரிசு வழங்கப்பட்டது. இந்தியாவிலிருந்து இந்த விருதைப் பெற்ற இரண்டாவது பெண் இவர்.

2006 ஆம் ஆண்டு பெத்யூன் கல்லூரியில் கணிதத்தில் பட்டம் பெற்றார். 2008 ஆம் ஆண்டில் இந்திய புள்ளிவிவர கழகத்திலிருந்து கணிதத்தில் முதுகலை பட்டம் பெற்றார். பிறகு, பேராசிரியர் *அமர்த்தியா குமார் தத்தா*வின் வழிகாட்டுதலின் கீழ், தனது விஞ்ஞான இயற்கணித வடிவியலில் 2011 ஆம் ஆண்டு முனைவர் பட்டம் பெற்றார். குப்தா 2014 ஆம் ஆண்டில் ZariskiCancellation Problem தொடர்பான நேர்மறையான தன்மையை முன்மொழிந்தமைக்கு இந்திய தேசிய விஞ்ஞான கழகத்தின் இளம் விஞ்ஞானி விருது பெற்றார். இவரது கடின உழைப்பிற்கு 2013 ஆம் ஆண்டில் டாட்டா அடிப்படை ஆராய்ச்சி கழகத்தின் முன்னாள் மாணவர் சங்க தொடக்க விழாவில் சரஸ்வதி சிவ்ஸிக் பதக்கம் பெற்றார்.

## மேற்கோள்கள்

## வெளி இணைப்புகள்
*

பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:கணிதவியலாளர்கள்
பகுப்பு:வாழும் மக்கள்
பகுப்பு:இந்தியப் பெண் கணிதவியலாளர்கள்
பகுப்பு:1984 பிறப்புகள்
பகுப்பு:வங்காளப் பெண் அறிவியலாளர்கள்
தூவானம் அருவி

**தூவானம் அருவி** (*Thuvanam Waterfalls*) கேரள மாநிலத்தின் சின்னார் கானுயிர்க் காப்பகத்தில் அமைந்துள்ளது . இந்த அருவியானது உடுமலைப்பேட்டை மற்றும் மறையூரை  இணைக்கும் நெடுஞ்சாலையில் இருந்து பார்த்தால் தெரியும்.

மலையேறுவதற்கு இந்த அருவி ஒரு பொருத்தமான இடமாகக் கருதப்படுகிறது. மூணார் நகரத்திலிருந்து 60 கிலோமீட்டர் தொலைவில் இது அமைந்துள்ளது.

சின்னார் சரணாலயத்திற்கு மிகவும் உட்புறமாக தூவானம் அருவி  அமைந்திருக்கின்றது. எனவே அருவிக்கு செல்லும் வழிகளிலெல்லாம் கேரளாவின் மற்ற பகுதிகளில் காண முடியாத வன விலங்குகள் மற்றும் வனத் தாவரங்கள் முதலியவற்றை இரசிப்பதற்கு சிறந்த இடமாக இச்சரணாலயம் திகழ்கிறது.

## மேற்கோள்கள்

பகுப்பு:இடுக்கி மாவட்டத்திலுள்ள அருவிகள்
பகுப்பு:இடுக்கி மாவட்டம்
சியோப்பூர் சட்டமன்றத் தொகுதி

**சியோப்பூர் (சட்டமன்றத் தொகுதி)** (*Sheopur Assembly constituency*, தொகுதி எண்:1) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோப்பூர் மாவட்டத்தில் அமைந்துள்ளது.

## தற்போதைய சட்டமன்ற உறுப்பினர்
2013 மத்தியப் பிரதேச மாநில சட்டமன்றப் பொதுத்தேர்தலில் பாரதிய ஜனதா கட்சி சார்பில் *துர்காலால் விஜய்* என்பவர் சியோப்பூர் சட்டமன்றத் தொகுதியில் போட்டியிட்டு வெற்றி பெற்று தற்போதைய சட்டமன்ற உறுப்பினராக உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சியோப்பூர் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
காரி ஆறு

**காரி ஆறு** என்பது  மேற்கு இந்திய பகுதியான குஜராத்தில் பாயும் ஆறு ஆகும். இது மதானா மாத் கிராமத்திற்கு அருகில் தோன்றுகிறது. இதன் நீளம் 50 கி.மீ. ஆகும். ஆற்றின் மொத்த நீர்பிடிப்பு பகுதி 113 சதுர கிலோமீட்டர் (44 சதுர மைல்) ஆகும்.

## மேற்கோள்கள்

பகுப்பு:குஜராத் புவியியல் தொடர்பான குறுங்கட்டுரைகள்
பகுப்பு:குசராத்தின் ஆறுகள்
விஜய்பூர் சட்டமன்றத் தொகுதி (மத்தியப் பிரதேசம்)

**விஜய்பூர் சட்டமன்றத் தொகுதி** (*Vijaypur Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோப்பூர் மாவட்டத்தில் அமைந்துள்ளது. முரைனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 2 ஆகும்.

## தற்போதைய சட்டமன்ற உறுப்பினர்
விஜய்பூர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *சீதாராம்*  உள்ளார்.

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:சியோப்பூர் மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நிக்கல்-இரும்பு சேமக்கலம்

**நிக்கல்-இரும்பு பேட்டரி** (nickel–iron battery) என்பது நிக்கல்(III) ஆக்சைடு-ஐதராக்சைடு நேர்மறை தட்டுகள் மற்றும் இரும்பு எதிர்மறை தகடுகள், பொட்டாசியம் ஐதராராக்சைட்டின் மின்பகுபொருள் கொண்ட ஒரு மீளூட்ட மின்கலம் ஆகும். செயல்நிலைப் பொருட்கள் நிக்கல் பூசப்பட்ட எஃகு குழாய்கள் அல்லது துளையிடப்பட்ட பைகளில் வைக்கப்படுகின்றன. இது மிகவும் வலிமையான மின்கலம்  ஆகும், இது தவறான பயன்பாடு, (அதீத மின்னூட்டம், *ஓவர் டிஸ்சார்ஜ்* மற்றும் குறுக்காகச்சுற்றுதல்) ஆகியவற்றைப் பொறுத்துக்கொள்கிறது. தொடர்ந்து மின்னூட்டம்  செய்யக்கூடிய மற்றும் 20 ஆண்டுகளுக்கும் மேலாக நீடிக்கும் காப்புப்பிரதி சூழ்நிலைகளில் இது பெரும்பாலும் பயன்படுத்தப்படுகிறது.

## பயன்கள்
பல தொடருந்து வாகனங்கள் NiFe பேட்டரிகளைப் பயன்படுத்துகின்றன.   *லண்டன் நிலத்தடி மின்சார என்ஜின்கள்* மற்றும் *நியூயார்க் நகர சுரங்கப்பாதை கார்* - R62A ஆகியன சில எடுத்துக்காட்டுகள்.

## மேற்கோள்கள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:மின்னியல்
சேகாம்பாளையம் அரசு உயர்நிலைப் பள்ளி

**சேகாம்பாளையம் அரசு உயர்நிலைப்பள்ளி** திருப்பூர் மாவட்டம், பல்லடம் வட்டம், ஆறுமுத்தாம்பாளையம் ஊராட்சியில் அமைந்துள்ளது. 2009-2010 ஆம் கல்வி ஆண்டில் நடுநிலைப்பள்ளியாக இருந்து உயர்நிலைப்பள்ளியாக தரம் உயர்த்தப்பட்டது. 150 மாணவர்களுடன் ஆரம்பித்த இப்பள்ளி தற்போது 316 மாணவர்களுடன் செயல்பட்டு வருகின்றது. 11 பட்டதாரி ஆசிரியர்களுடன் விளையாட்டு மற்றும் இசை ஆசிரியர்கள் பகுதி நேரமாக பணிபுரிகின்றனர். தொடர்ந்து மூன்று ஆண்டுகள் பத்தாம் வகுப்பில் 100% தேர்ச்சி இப்பள்ளி பெற்று உள்ளது.

## மேற்கோள்கள்
 

பகுப்பு:திருப்பூர் மாவட்டத்திலுள்ள அரசுப் பள்ளிகள்
பிரமனூர்

**பிரமனூர்** (பிரமனூர்/ பிராமனூர்) என்பது இந்தியாவின், தமிழ்நாடு மாநிலத்தில், சிவகங்கை மாவட்டம், திருப்புவனம் ஊராட்சி ஒன்றியத்தில் உள்ள ஒரு கிராமம் ஆகும். பண்டைய கைலாச நாதர் கோவில், இந்தக் கிராமத்தில் அமைந்துள்ளது.

## பெயர்க்காரணம்
கைலாச மலையிலிருந்து கொண்டு வந்த லிங்கத்தை பிரம்மா இவ்விடத்தில் வைத்து பூசித்தார். சிவபெருமானிடம் பிரம்மா வேண்டிய படி, இத்தலத்திற்கு *பிரமனூர்*  என்று அழைக்கப்படுகிறது.

## அருகிலுள்ள நகரங்கள்
* திருப்புவனம் (5&nbsp;km)
* மதுரை (23&nbsp;km)
* சிவகங்கை (24.3&nbsp;km)
* மானாமதுரை(25.2&nbsp;km).
 
## திருப்புவனம் ஒன்றியத்தில் உள்ள மற்ற கிராமங்கள்

* திருப்புவனம்
* அச்சங்குளம்
* அல்லிநகரம்
* செல்லப்பனேந்தல்
* இலந்தங்குளம்
* K.பேத்தனேந்தல்

## மேற்கோள்கள்

## வெளி இணைப்புகள்
* 
* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சிவகங்கை மாவட்டத்திலுள்ள கிராமங்கள்
தீரத்கர் அருவி

**தீரத்கர் அருவி** (Teerathgarh Falls) என்பது இந்தியாவில், சத்தீஸ்கர் மாநிலத்தில், பஸ்தர் மாவட்டத்தில் கங்கேர் காட்டி என்னுமிடத்தில் உள்ள அருவியாகும்.

## அருவி
கங்கேர் ஆற்றில் உள்ள அருவி உள்ளது. இது பல அடுக்கு கொண்ட அருவியாகும். அருவி நீர் 91மீ (299 அடி) உயரத்தில் இருந்து கொட்டுகிறது.

## இடம்
இது ஜெகதல்பூரின் இருந்து தென்-மேற்கில்  35 கி மீ (22 மைல்கள்) தொலைவில் அமைந்துள்ளது. இந்த அருவிக்கு ஜெகதல்பூர் மற்றும் சுக்மாவை இணைக்கும் மாநில நெடுஞ்சாலையில், தார்பாவில் இருந்து சென்றடையலாம். தீரத்கர் மற்றும் குதும்சரில் இருந்து ருவியைக் காண தார்பா சந்திப்பில் இருந்து ஜீப்பில் சென்றடையலாம். குதும்சர் குகைகள் மற்றும் கைலாஷ் குபா போன்றவை அருகிலுள்ள காணவேண்டிய இடங்களாகும். இந்த அருவி கங்கர் காதி தேசியப் பூங்காவில் உள்ளது.

## மேற்கோள்கள்

பகுப்பு:பஸ்தர் மாவட்டம்
பகுப்பு:சத்தீஸ்கரில் உள்ள அருவிகள்
காலடியணையக் கட்டமைப்பு

உயிரியலில் **[[காலடியணைய| காலடியணையக்]]** *(pedate)* கட்டமைப்பு அல்லது **இணைதாள் மடல்**  கட்டமைப்பு என்பது மாந்தனின் காலடியை நினைவூட்டும் அல்லது காலடியொத்த பண்புள்ள பின்னற் கட்டமைப்பாகும்.

## தாவரங்கள்

தாவரவியலாக, இச்சொல் கூட்டிலைகளையும் கூட்டு நரம்பமைவையும் ஒத்த பிற தாவரக் கட்டமைவுகளையும் குறிக்கிறது. இந்த அமைப்பில் இக்கட்டமைப்பு ஒரு நடுமையப் புள்ளியில் தோன்றிப் பிரிந்து பரவும்,  பிறகு வேண்டுமானால் ஒவ்வொரு உட்பிரிவும் இரண்டாக நுகம்போல கிளைக்கும். மிக அகல்விரிவாக,  இது  இறுதியில் சிற்றிலைகள் கிளைக்கும் கூட்டிலையைக் குறிக்கலாம். இலையின் அச்சுகள் இருபுறமும் பிரிந்து செல்வதோடு அவை முன்னும் பின்னும் வெளிப்புறமோ உட்புறமோ வளைந்து செல்லும். அச்சின் வெளிப்புற வளைவில் சிற்றிலைகளைப் பெற்றமையும். இதற்கு இணைதாள் மடற் கட்டமைப்புக்குப் பனை மட்டை நல்ல எடுத்துகாட்டாகும்

## விலங்குகள்
விலங்குகளில்  "pedate"  எனும் சொல் "காலுள்ள" எனும் பொருளில் வழங்குகிறது. இது முட்தோலிகளின் பின்னற் குழல்காலடிகளையும் முதுகென்பிகளின்  இணைகால்களையும் குறிக்கும்.
alt=Pedate|thumb|இணைகாலிகள்

## மேற்கோள்கள்

பகுப்பு:தாவர அமைப்பியல்
பகுப்பு:விலங்கு அமைப்பியல்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அருணாச்சல தேவர்

**அருணாச்சல தேவர்** (*Arunachala Thevar*) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். அவர் புதுக்கோட்டை மாவட்டம் பூங்குடி எனும் சிறு கிராமத்தில் வசித்து வந்தவர். அவர் 1957 தேர்தலில் ஆலங்குடி தொகுதியில் ஒரு இந்திய தேசிய காங்கிரசின் (INC) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.  சின்னையாவும் அதே  தொகுதியில் இருந்து  வெற்றி பெற்றவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சி. ஆர். நாராயண் ராவ்

**சி. ஆர். நாராயண் ராவ்** (*C. R. Narayan Rao*, 15 ஆகஸ்ட் 1882 - 2 ஜனவரி 1960) ஒர் இந்திய விலங்கியல் மருத்துவர் மற்றும் ஊர்வனவியலாளர் (herpetologist) ஆவார். ”இன்றைய அறிவியல்” எனும் அறிவியல் பத்திரிகையின் நிறுவன ஆசிரியர்களில் ஒருவராக இருந்தார். இந்திய  நில நீர் உயிரினங்களில் (இருவாழ்விகள்) இவரது முன்னோடிப் பணியை அங்கீகரிப்பதற்காக,  "ராவ்ரெசுடெசு" என்ற தவளை இனத்திற்கு இவரது பெயரிடப்பட்டுள்ளது

## பின்னணி
கோயம்புத்தூரில் பிறந்த இவர் பெல்லாரியில் தனது பட்டப்படிப்பை பயின்றார். பிந்தைய பட்டப்படிப்பினை பேராசிரியர் எண்டர்சனின் கீழ் சென்னை கிறித்துவக் கல்லூரியில் பயின்று தங்க பதக்கம் பெற்றார். பிறகு, அவர் கற்பித்தலில் டிப்ளமோ பெற்றார். இவர் கோயம்புத்தூர் மற்றும் எர்ணாகுளத்தில் கற்பித்தல் பணியேற்றார். அதன் பின்னர் பெங்களூரில் உள்ள மத்திய கல்லூரியில் பணியாற்றினார். அங்கு உயிரியல் துறையை ஒருங்கமைத்து விலங்கியல் தலைவராக செயல்பட்டு 1937 ஆம் ஆண்டு ஓய்வு பெற்றார்.

## பங்களிப்புகள்
ஆய்வுகளைப் பல்கலைக்கழக கல்வியோடு ஒருங்கிணைப்பில் அவர் ஈடுபட்டுள்ளதால், அறிவியல் மற்றும் ஆராய்ச்சியில் அவரது பங்கு குறிப்பிடத்தக்கதாகக் கருதப்படுகிறது. சர் மார்ட்டின் ஆன்ஸ்லோ ஃபோஸ்டர் மற்றும் பிற இந்திய விஞ்ஞானிகளுடன் இணைந்து  *ஜூலை 1932 இல் *நேச்சர் இதழைப் போன்ற மற்றொரு இதழான "தற்போதைய அறிவியல்"  தொடங்கினார். அதன்  முதன்மை ஆசிரியராக இருந்தார். அவரது முதல் தலையங்கங்களில் ஒன்று, இந்தியாவில் விஞ்ஞான நடவடிக்கைகளை ஒருங்கிணைத்து இந்திய அறிவியல் அகாதமி உருவாக உதவியது.

பேராசிரியர் ராவ் தவளைகள் மற்றும் அவைகளை வகைபிரித்தல் ஆகியவற்றில் நிபுணத்துவம் பெற்றவர். பல தவளை வகைகளை அவர் பெயரிட்டு விளக்கியுள்ளார்.  அர்பன்டெரிக் மற்றும் சிக்மண்டேசன்  தவளைகளின்  வாழ்வாதார வளர்ச்சியைப் பற்றிய நமது புரிதலுக்கு முக்கிய பங்களிப்பாகக் கருதப்படுகிறது. அவர் புதிய மைக்ரோலைட் இனமான ராமானேலாவை விவரித்தார். "ராரெஸ்ட்டெஸ்" என்ற இனத்துக்கு இவர் பெயரைச் சூட்டி .

1938 ல் லாகூரில் இந்திய அறிவியல் காங்கிரஸின் விலங்கியல் பிரிவிற்கு பேராசிரியர் ராவ் தலைமை வகித்தார். இவரது மெல்லிய லொரிஸின் கருப்பை முனையின் விரிவுரைகள் ஜேம்ஸ் பீட்டர் ஹில் என்பவரால் ராயல் சொசைட்டிக்கு  வழங்கப்பட்டது.

## மேற்கோள்கள்

## வெளி இணைப்புகள்
*http://digitallibrary.amnh.org/dspace/bitstream/2246/5071/1/N2976.pdf

பகுப்பு:1882 பிறப்புகள்
பகுப்பு:1960 இறப்புகள்
பகுப்பு:கோவை மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அறிவியலாளர்கள்
பகுப்பு:இந்திய ஊர்வனவியலாளர்கள்
பகுப்பு:தமிழர்
கரக்பூர் சந்திப்பு தொடருந்து நிலையம்

**கரக்பூர் சந்திப்பு இரயில் நிலையம்** (*Kharagpur Junction railway station*) இந்தியாவின் மேற்கு வங்காள மாநிலத்தில் உள்ள மேற்கு மிட்னாபூர் மாவட்டம் காரக்பூரில் அமைந்துள்ளது. ஊப்ளி சந்திப்பு தொடருந்து நிலையம், கோரக்பூர் சந்திப்பு தொடருந்து நிலையம், கொல்லம் சந்திப்பு தொடருந்து நிலையம் ஆகிய தொடருந்து நிலையங்களை அடுத்து நடைமேடை நீளத்தின் அடிப்படையில் இது நான்காவது நீளமான தொடருந்து நிலையமாகும். ஆண்டுக்கு 50 கோடி ரூபாய் வருவாய் ஈட்டும் ஏ1 நிலை தொடருந்து நிலையமாக காரக்பூர் சந்திப்பு தொடருந்து நிலையம் வகைப்படுத்தப்படுகிறது.

## வரலாறு
காரக்பூர் சந்திப்பு 1898-99 ஆம் ஆண்டு செயல்படத் தொடங்கியது. வங்காளம் நாக்பூர் இரயில்வேயின் காரக்பூர்-கட்டாக் இரயில் பாதை 1899 ஆம் ஆண்டு புத்தாண்டு தினத்தில் திறக்கப்பட்டது. 1900 ஆம் ஆண்டு ஏப்ரல் மாதம் 19 ஆம் நாள் அன்று கோலாகாட்டில் உரூப்நாராயண் ஆற்றின் மீது பாலம் திறக்கப்பட்டு அவுராவை காரக்பூருடன் இணைத்தது. இதே ஆண்டு காரக்பூர் சார்க்கண்ட் மாநிலத்தின் சினி நகருடன் இணைக்கப்பட்டது. 1898-99 ஆம் ஆண்டில் பாதை தயாராக்கப்பட்டு காரக்பூர்-மிட்னாபூர் கிளை பாதை 1901 ஆம் ஆண்டு போக்குவரத்துக்கு திறக்கப்பட்டது.

## உள்கட்டமைப்பு
ஊப்ளி சந்திப்பு, கோரக்பூர் மற்றும் கேரளாவின் கொல்லம் சந்திப்பு ஆகிய தொடருந்து நிலையங்களுக்குப் பிறகு காரக்பூர் தொடருந்து நிலையம் 1,072.5 மீட்டர்கள் (3,519 அடி) நீளம் நடைமேடையைக் கொண்டு உலகின் நான்காவது நீளமான இரயில் நடைமேடையைக் கொண்டுள்ள தொடருந்து நிலையமாக சிறப்பு பெற்றது.  கோரக்பூர் இரயில் நிலையத்தின் மறுவடிவமைப்பு நிறைவடைந்து 2013 ஆம் ஆண்டு அக்டோபர் மாதம் 6 ஆம் தேதியன்று புதிய நடைமேடை திறக்கப்பட்டது. அதுவரை உலகின் மிக நீளமான நடைமேடை என்ற பெருமையை காரக்பூர் தொடருந்து நிலையம் பல ஆண்டுகளாக வைத்திருந்தது. காரக்பூர் ஆசியாவின் மிகப்பெரிய கணினி சார்ந்த ஒன்றொடு ஒன்று இணைப்பு அமைப்பையும் கொண்டுள்ளது.

காரக்பூர் சந்திப்பின் நடைமேடை எண்கள் 1, 3, மற்றும் 2, 4 ஆகியவை தொடர்ச்சியாக உள்ளன. 24 பெட்டிகள் கொண்ட கோரமண்டல் விரைவு வண்டி நடைபாதை 3 எண்ணில் நின்றால் அதன் வால் நடைபாதை  எண் 1 வரை நீண்டிருக்கும். ஆலு காசா என்ற உணவு காரக்பூர் இரயில் நடைமேடையில் விற்கப்படும் பிரபலமான உணவுகளில் ஒன்றாகும்.  

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மேற்கு வங்காளத்திலுள்ள தொடருந்து நிலையங்கள்
புனித அந்தோனியார் தேவாலயம், செம்மன்விளை

**புனித அந்தோனியார் தேவாலயம், செம்மன்விளை** (*St.Antony's Church, Chemmanvilai*) என்பது இந்தியாவின் தமிழ்நாட்டில் கன்னியாகுமரி மாவட்டத்தில் குழித்துறை மறை மாவட்டத்தில் அமைந்துள்ள கத்தோலிக்க தேவாலயம் ஆகும்.

இந்த தேவாலயம் ஆனது  செம்மன்விளை கிராமத்தின்  மையப்பகுதியிலிருந்து  வலதுபுறத்தில் அமைந்துள்ளது.  இந்த தேவாலயம் குழித்துறை மறை மாவட்டத்தில் கத்தோலிக்க திருச்சபையின் கட்டுப்பாட்டில் உள்ள தேவாலயங்களில் ஒன்றாகும். 

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிறித்தவக் கோயில்கள்
சயின்சு & சொசைட்டி (இதழ்)

**சயின்சு & சொசைட்டி** *(Science & Society)* என்பது ஒரு மார்க்சீய இதழாகும். மார்க்சிய சிந்தனை மற்றும் பகுப்பாய்வுகளுக்கு முக்கியத்துவம் கொடுத்து இவ்விதழ் வெளியிடப்படுகிறது. மார்க்சிய புலமைப்பரிசிலின் மதிப்பாய்வு செய்யப்பட்ட ஒரு கல்வி இதழாக இது கருதப்படுகிறது. 

பொருளாதாரம், விஞ்ஞானத்தின் தத்துவம், வரலாற்றின் வரலாறு, பெண்கள் தொடர்பான ஆய்வுக்கட்டுரைகள், இலக்கியம், கலைகள் மற்றும் பிற சமூக அறிவியல் துறைகளை மார்க்சிய பார்வையில் நோக்கும் படைப்புகளை இவ்விதழ் உள்ளடக்கியது ஆகும். சமூக மற்றும் அரசியல் கோட்பாட்டை உள்ளடக்குவதுடன் இவ்விதழ் முதல் தரமான வரலாற்று ஆராய்ச்சிகளையும்  உள்ளடக்கி வெளிவருகிறது. 

## வரலாறு

இந்த பத்திரிகை முதன்முதலில் 1936 இல் நிறுவப்பட்டது. கில்ஃபோர்ட் பதிப்பகம் பத்திரிகையை வெளியிட்ட்து. புரூக்ளின் கல்லூரியைச் சேர்ந்த டேவிட் லைப்மேன் பத்திரிகையின் முதன்மை ஆசிரியராகப் பணிபுரிந்தார் . 
 
## மேற்கோள்கள்
 

## புற இணைப்புகள்
* 

பகுப்பு:மார்க்சியம்
பகுப்பு:ஆங்கில இதழ்கள்
பள்ளசூளகரை சிவன் கோவில்

**பள்ளசூளகரை ஐராவத ஈசுவரர் கோயில்** (iradheeshwar sivan temple) என்பது கிருஷ்ணகிரி மாவட்டம், ஊத்தங்கரை ஒன்றியத்தில் உள்ள பள்ள சூளகரை என்ற ஊரில் உள்ள பழமையான சிவன் கோயில் ஆகும்.

இது சுமார் ஆயிரம் ஆண்டுகள் பழமை வாய்ந்த கோவிலாக கருதப்படுகிறது. இக்கோயிலில் மழை நீர் சேகரிப்பு தொட்டி போன்றவை உள்ளன. தற்காலத்தில் கோவில் பராமரிப்பின்றி சிதிலமடைந்த நிலையில் உள்ளது.

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
கொப்புள ஈஸ்வர்

**கொப்புள ஈஸ்வர்** (பிறந்தநாள் ஏப்ரல் 20 ) ஒரு இந்திய அரசியல்வாதி மற்றும் ஒரு மாநில சட்டமன்ற உறுப்பினர். அவர்  தெலங்கானா ராஷ்டிரிய சமிதி கட்சியை சாா்ந்தவா். கரீம்நகர் சட்டமன்றத் தொகுதியில் தர்மபுரி தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.

## வாழ்க்கை
கரிம் நகர் மாவட்டத்தில் உள்ள ஒரு அட்டவணைச் சாதியான மாலா சமூகத்தில் பிறந்தவர்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
சபல்கர் சட்டமன்றத் தொகுதி

**சபல்கர் (சட்டமன்றத் தொகுதி)** (*Sabalgarh Assembly constituency*, தொகுதி எண்:003) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி முரைனா மாவட்டத்தில் அமைந்துள்ளது .

## தற்போதைய சட்டமன்ற உறுப்பினர்
சபல்கர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *மெகர்பன்சிங் ராவத்* உள்ளார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:முரைனா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
ஆபஸ்தம்பா

**ஆபஸ்தம்பா** (*Apastamba*, பாடலிபுத்திரம், இந்தியா, கிமு 630-560) என்பவர் போதயானர் உட்பட மொகஞ்சதாரோ, மெசப்படோமியா கணிதவியலாளர்களின் கணித முயற்சிகளை சமசுகிருதத்தில் தொகுத்தவர். இவர் ஆபஸ்தம்ப தர்மசூத்திரம் எனும் நூலை இயற்றியுள்ளார். பித்தாகரசு தேற்றத்தின் முதன்முதலாக நிறுவலைத் தந்தவர். வேத கணிதத்தின் தந்தை எனப் போற்றப்படுகிறார்.

## பிற பங்களிப்புகள்
*எளிய வரைபட இயல்
*அளவை இயல் வாய்பாடுகள்
*பித்தாகரசு தேற்றத்தின் முதல் நிறுவல்

## மேற்கோள்கள்


பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:சமசுகிருத அறிஞர்கள்
பகுப்பு:இந்தியக் கணிதவியல்
பகுப்பு:கணிதவியலாளர்கள்
கோந்து

alt=Corymbia calophylla kino|thumb|கோரிம்பியா காலோபிலா கினோ(கோந்து)

**கோந்து** *(Gum)* என்பது சில தாவரங்களின் சாறும் பிசின்பொருட்களும் அடங்கிய ஒட்டுபொருளாகும். இது எப்போதும் பலசர்க்கரைப் பொருளால் ஆனதாகும். இது மரப்பட்டைகளின் அடியிலோ விதைப் பூச்சாகவோ அமைகிறது. இந்த பலசர்க்கரைப் பொருள் உயர் மூலக்கூற்று எடையுடன் நீர்வேட்பிகலாக அமைகின்றன  மேலும், நீர்நொய்மங்களாகவும் உள்ளன.

## விதைப்பூச்சாக
பல கோந்துகள் தவரங்களின் விதைப்பூச்சாக அமைகின்றன; கோந்துப் பூச்சின் தகவமைப்பு நோக்கம் விதை முளைத்தலைக் காலத் தாழ்த்தம் செய்வதேயாகும். இந்த கோந்துப் பூச்சுக்கு சிறந்த எடுத்துக்காட்டாக, மேற்கு நச்சு ஓக் மரம் ஆகும். இது பரவலாக மேல்வட அமெரிக்காவில் காணப்படுகிறது.

alt=Gum from Red Gum crystaline|thumb| செம்படிகக் கோந்து

## அடிக்குறிப்புகள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒட்டுபொருட்கள்
பகுப்பு:தாவர உடலியங்கியல்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
முரைனா சட்டமன்றத் தொகுதி

**முரைனா சட்டமன்றத் தொகுதி** (*Morena Assembly constituency*, இந்தி: *मुरैना विधान सभा निर्वाचन क्षेत्र*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி முரைனா மாவட்டத்தில் அமைந்துள்ளது. முரைனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 6 ஆகும்.

## தற்போதைய சட்டமன்ற உறுப்பினர்
முரைனா சட்டமன்றத் தொகுதியின் சட்டமன்ற உறுப்பினராக, 2020ஆம் ஆண்டு நடைபெற்ற இடைத்தேர்தலில் வென்ற இந்திய தேசிய காங்கிரஸ் கட்சியைச் சேர்ந்த *ராகேஷ் மாவயி*  உள்ளார்.

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:முரைனா மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டி. குண்டன்

**டி. குண்டன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் உதகமண்டலம் தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## குறிப்புகள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
தரைகீழ் தண்டு

alt=வெங்காயம்|thumb|வெங்காயம்
alt=உருளைக்கிழங்கு|thumb|உருளைக்கிழங்கு
தாவரங்களில் சில தனது தண்டு பகுதியினை அது வளரும் நிலத்தின் கீழ் உள்ளவாறு அமையப் பெற்று இருக்கும். அவ்வகைத் தாவரங்களின் தண்டுப் பகுதியானது **தரைகீழ் தண்டு** என அழைக்கப்படுகிறது.

இந்த தரைகீழ் தண்டமைப்பு தாவரங்கள் தயாரிக்கும் உணவினை சேமிப்பதற்கும், புதிய இளம் தாவரங்களை உருவாக்கவும் எதுவாக தகவமைப்பு பெற்றுள்ளது.

சில தரைகீழ் தண்டு தாவரங்கள் :
* உருளைக்கிழங்கு
* வெங்காயம்
* மஞ்சள்
* இஞ்சி

## மேற்கோள்கள்


## வெளியிணைப்புகள்
*Underground stems

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர அமைப்பியல்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பிக்கிலி

**பிக்கிலி** (*Pikkili*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643628. இது பிக்கிலி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 24 கிலோமீட்டர் தொலைவிலும், பென்னாகரத்தில் இருந்து 19 கிலோமீட்டர் தொலைவிலும், சென்னையில் இருந்து 303 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள்  2160, மொத்த மக்கள் தொகை 9316,. இதில் 4884 ஆண்களும்  4432 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 44.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## ஊரில் உள்ள கோயில்கள்
* பிக்கிலி திம்மராயசாமி மற்றும் மாரியம்மன் கோயில்
* பிக்கிலி திம்மராயசாமி கோயில்

## மேற்கோள்


பகுப்பு:தருமபுரி மாவட்ட வட்டங்கள்
சத்தியமங்கலம், விழுப்புரம் மாவட்டம்

**சத்தியமங்கலம்** கிராமம் என்பது செஞ்சிக் கோட்டையிலிருந்து 12 கி.மீ. தொலைவில் அமைந்துள்ளது. இக்கிராமத்தில் இந்து, இஸ்லாம் மற்றும் கிருத்துவம் ஆகிய மதத்தினர் ஒற்றுமையாக வாழ்ந்து வருகின்றனர். இக்கிராமத்தில் விநாயகர் கோயில், காளியம்மன், முத்தியாலம்மன், மாரியம்மன், எல்லையம்மன், முத்து மாரியம்மன், திரௌபதி அம்மன், கிழவியம்மன், ஆஞ்சநேயர், சிவன், முருகர்,
பச்சையம்மன், செல்லியம்மன், ஆகிய கோவில்களும் இரண்டு தேவாலயம் மற்றும் ஒரு மசூதி  ஆகியவை உள்ளன. இங்கு பெரிய ஏரி மற்றும் ஒரு சிறிய ஏரி, 1 குளம், அங்கன்வாடி 4, தொடக்கப்பள்ளி 1, 2 நடுநிலைப்பள்ளி, 2 மேல்நிலைப் பள்ளிகள் உள்ளன. 1 அரசு பொது சுகாதார நிலையம், 1 காவல் நிலையம், 1 பத்திரப்பதிவு அலுவலகம், 1 தேசிய வங்கி
என அனைத்து மதத்தைச் சார்ந்த மக்களும் நல்லிணக்கத்துடன் ஒற்றுமையுடன் வாழ்வதற்கு எடுத்துக்காட்டாக இக்கிராமம் விளங்குகிறது.
## சிறப்புகள்
மேலும் இங்கு இளைஞர்கள் மட்டைப்பந்து ( Cricket)-ல் கடந்த 2019-ஆம் ஆண்டில் செம்மேட்டில் நடைபெற்ற போட்டியில் மாபெரும் முதல் வெற்றியை பதிவு செய்தனர். இது சத்தியமங்கலத்தின் வரலாற்று நிகழ்வாக அமைந்தது.அதன் பிறகு அதிகப்படியான கோப்பைக்களுடன் பல வெற்றிகளை இளைஞர்கள் நிகழ்த்தியுள்ளார். அதுமட்டுமின்றி கால்பந்தில் மாவட்ட அளவில் வெற்றி பெற்றுள்ளனர்.கைப்பந்து போட்டியிலும் வெளியூர்களுக்கு சென்று வெற்றி பெற்றுள்ளனர்.மேலும் மணிகண்டன் என்பவர் மாவட்ட அளவில் நடைபெற்ற 10 கி.மீ. ஓட்டப்பந்தயத்தில் முதலிடம் பிடித்துள்ளார் மற்றும் மிதிவண்டி பந்தயத்திலும் இரண்டாம் இடம் பிடித்துள்ளார். செஞ்சியை ஆண்ட ராஜாதேசிங்கு மன்னர் அடிக்கடி வந்து சென்ற பகுதியாகவும் விளங்கியுள்ளது. 
## திருவிழாக்கள்
இங்கு தைப்பூசத் திருநாளில் மக்கள் காவடி எடுத்து அலகு குத்தி ஆட்டம் பாட்டத்துடன் கொண்டாடுவர். மேலும் சிவன் கோயிலில் அமாவாசை மற்றும் பௌர்ணமியில் சிறப்பு பூசைகளும் கார்த்திகை மற்றும் இதர சிவ வழிபாட்டு காலங்களில் கோலகலமாகவும் திருவிழாக்கள் கொண்டாடப்படும். பொங்கல் காலங்களில் மூன்று நாட்கள் திருவிழாக்கள் அனுசரிக்கப்படும். பல ஊர்களில் இருந்து மக்கள் பொங்கலுக்கு சொந்த ஊருக்கு திரும்புவர்.

## மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
சோழீசுவரர் கோயில்களின் பட்டியல்

**சோழீசுவரர் கோயில்கள்** என்பவை சோழ அரசர்களால் கட்டப்பட்ட சிவன் கோயில்கள் ஆகும். இதில் பல கோயில்கள் யுனெசுகோவின் உலக பாரம்பரிய களங்களில் ஒன்றான அழியாத சோழர் பெருங்கோயில்களில் இடம் பெற்றவை ஆகும். 

சோழர்களால் கட்டப்பட்ட ஏனைய சிவன் கோயில்கள் :
* சுந்தரேசுவரர் கோவில் திருக்கட்டளை (முதலாம்ஆதித்யர் )
* கோமுகநாதா கோவில், ஸ்ரீநிவாச நல்லூர் (முதலாம் பராந்தக சோழன்)
* ஐராவதேசுவரர் கோயில், தாராசுரம் (இரண்டாம் இராஜராஜ சோழன் )
* காமபர்கரேசுவரர் கோவில் திருபுவனம் (மூன்றாம் குலோத்துங்க சோழன்)
* சோழீசுவரம் கோவில், கந்தளாய் (முதலாம் ராஜ ராஜ சோழன்)

சோழேசுவரக் கோயிகள் போல் பாண்டியர்கள் புகழ் பரப்பும் எண்ணற்ற கோவில்களும் உள்ளன. அவை **பாண்டீசுவரக் கோவில்கள்** என அழைக்கப்படுகின்றன.

## மேற்கோள்கள்

பகுப்பு:இந்து சமய கோயில்களின் பட்டியல் கட்டுரைகள்
பகுப்பு:சிவன் கோயில்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சோழர்கள் கட்டிய சிவன் கோயில்கள்
விண்வெளித் துறை

**விண்வெளித் துறை** (*Department of Space*) இந்திய விண்வெளித் திட்டத்தின் நிர்வாகத்திற்கு பொறுப்பான ஒரு இந்திய அரசுத் துறையாகும். இது விண்வெளி ஆய்வு மற்றும் விண்வெளி தொழில்நுட்பங்களுடன் தொடர்புடைய பல நிறுவனங்களை நிர்வகிக்கிறது.

இந்திய விண்வெளி திட்டமானது நாட்டினுடைய சமூக-பொருளாதார நன்மைக்காக விண்வெளி, விஞ்ஞானம் மற்றும் தொழில்நுட்பத்தை செய்வதற்கும், பயன்பாட்டிற்கும் உந்துதலாக நோக்கம் கொண்டதாகும். இது இரண்டு பிரதான செயற்கைக்கோள் அமைப்புகளை கொண்டது. ஒன்று இன்சாட் இது தகவல் தொடர்பு, தொலைக்காட்சி ஒளிபரப்பு மற்றும் வானிலை சேவைகள் ஆகியவற்றிற்கும் இந்திய தொலைதூர உணர்திறன் செயற்கைக்கோள்கள் ஐ.ஆர்.எஸ்  வளங்கள் கண்காணிப்பு மற்றும் மேலாண்மை ஆகியவற்றை உள்ளடக்கியது.

ஐ.ஆர்.எஸ் மற்றும் இன்சாட் வகுப்பு செயற்கைக்கோள்களை சுற்றுப்பாதையில் வைக்க இரண்டு வாகனங்களை, பி. எஸ். எல். வி மற்றும் ஜி. எஸ். எல். வி ஆகியவற்றை இது உருவாக்கியுள்ளது.

## முகவர்கள் மற்றும் நிறுவனங்கள்

# இஸ்ரோ, பெங்களூர்
# இந்திய விண்வெளி தொழில்நுட்ப கழகம், திருவனந்தபுரம்
# இசுரோ தொலையளவியல், கண்காணிப்பு, கட்டளை வலைப்பிணையம், பெஙகளூர்,
# விக்ரம் சாராபாய் விண்வெளி மையம், திருவனந்தபுரம். 
# சதீஸ் தவான் விண்வெளி மையம், ஸ்ரீஹரிகோட்டா, ஆந்திரம்
# தேசிய தொலையுணர்வு மையம்,  ஹைதராபாத் 
# வடகிழக்கு விண்வெளி பயன்பாட்டு மையம், மேகாலயா
# தேசிய வளிமண்டல ஆராய்ச்சி ஆய்வகம், காடிங்கி, ஆந்திரம் 
# இயற்பியல் ஆராய்ச்சி ஆய்வகம், அகமதாபாத். 
# விண்வெளிப் பயன்பாடுகள் மையம், அகமதாபாத். 
# திரவ உந்துவிசை அமைப்புகள் நிறுவனம் (LPSC), திருவனந்தபுரம் 
# இஸ்ரோ செயற்கைக்கோள் நிலையம் (ISAC), பெங்களூர். 
# விண்வெளி வளர்ச்சி மற்றும் கல்வி கழகம் (DECU), அகமதாபாத். 
# முழுக்கட்டுப்பாடு வசதி மையம், ஹசன், கர்நாடகா 
# மின்-ஒளியியல் அமைப்புகள்ஆய்வகம் (LEOS), பெங்களூர். 
# தொலைதூர உணர்தல் இந்திய நிறுவனம் (IIRS), டெஹ்ராடூன்.

## வரலாறு
1961 ஆம் ஆண்டில் விண்வெளி ஆராய்ச்சி மையம் மற்றும் விண்வெளி ஆணையம் (DAE) ஆகியவற்றிற்கு பொறுப்பேற்ற டாக்டர் ஹோமி பாபாவின் தலைமையின் கீழ், இந்திய அரசாங்கம் பொறுப்பை ஒப்படைத்தது. 1962 ஆம் ஆண்டில், அணுசக்தித் துறை  விண்வெளி ஆராய்ச்சிக்கான இந்திய தேசியக் குழுவை உருவாக்கியது, டாக்டர் விக்ரம் சாராபாய் தலைவரான பிறகு அவர் ஒரு தேசிய விண்வெளித் திட்டத்தை ஏற்பாடு செய்தார். 1969 ஆம் ஆண்டில் இந்திய தேசிய அறிவியல் அகாடமி இன் கீழ் ஒரு ஆலோசனைக் குழுவாக மறுசீரமைக்கப்பட்டது மற்றும் இந்திய விண்வெளி ஆராய்ச்சி அமைப்பு நிறுவப்பட்டது. இந்திய அரசு விண்வெளி கமிஷனை உருவாக்கியது மற்றும் 1972 ஆம் ஆண்டில் விண்வெளித் துறையை நிறுவியது. 1972 சூன் இந்திய விண்வெளி ஆராய்ச்சி நிறுவனத்தை விண்வெளித்துறையின் நிர்வாகத்தின் கீழ் கொண்டு வந்தது.

கே. சிவன் தற்போதைய விண்வெளி ஆணையத்தின், தலைவர், விண்வெளித் துறை செயலாளர் ஆவார். திருமதி வண்டிதா ஷர்மா இதன் கூடுதல் செயலாளர் ஆவார்.

## மேற்கோள்கள்

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:விண்வெளி
பகுப்பு:இந்திய அரசு அமைப்புகள்
பகுப்பு:இந்தியப் பிரதமர் அலுவலகம்
பகுப்பு:இந்திய விண்வெளித் துறை
பிண்டு சட்டமன்றத் தொகுதி

**பிண்டு (சட்டமன்றத் தொகுதி)** (*Bhind Assembly constituency*) (தொகுதி எண்:010) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது.

## தற்போதைய சட்டமன்ற உறுப்பினர்
பிண்டு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *நரேந்திர சிங் குஷ்வா*  உள்ளார்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பிண்டு மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
பயிருக்கு சேதம் விளைவிக்கும் நுண்ணுயிரிகள்

வேளாண்மையில் பயிர்களுக்கு சேதத்தை உண்டாக்குவதில் நுண்ணுயிரிகளுக்கு முதன்மைப் பங்கு உண்டு. அந்த நுண்ணுயிர்களால் உண்டாகும் பாதிப்புகள் கீழ்வருவன.

## பூசணம்
பூசணங்கள் தாவர இனத்தை சார்ந்தவை . நோய் உண்டு பண்ணும் பூசணங்களுக்கு பச்சையம் கிடையாது. அதனால் தாவரங்களில் இவை தாவரங்களில் ஒட்டுண்ணிகளாக வாழ்ந்து நோயை உண்டு பண்ணுகின்றன. இலையில் புள்ளிகள், துளைகள், கருகல், சாம்பல் நிறபடிவம், துருபடிவம், செடிவாடுதல், நாற்றழுகல் மற்றும் வேர் அழுகல் முதலிய அறிகுறிகள் பூசணங்களால் தோன்றுகிறது.
;எடுத்துக்காட்டு நோய்கள் 
*  நெல் இலைபுள்ளி நோய் (பைரிகுலோரியா ஒரைசே)
*  கம்பு அடிச்சாமல் நோய் (ஸ்கிளிரோஸ்போரா)
## பாக்டீரியா
பாக்டீரியாக்கள்  பச்சையம் அடங்கபெறாத, ஒற்றை  திசுவறையைக் கொண்டவை. பாக்டீரியாக்கள் இலைபுள்ளிகள், கரிதல், மென்மை அழுகுதல், பிளவை, வாடல் மற்றும் கழலைகள் கொப்பளங்கள் போன்ற நோய்  அறிகுறிகளை தோற்றுவிக்கின்றன.
;எடுத்துக்காட்டு நோய்கள்
* நெல் பாக்டீரியா இலைகருக்கல் - சேந்தோமோனாஸ்  ஒரைசே.
* எலுமிச்சை பிளவை - சேந்தோமோனாஸ்சிட்ரை
* பருத்தி -கருங்கிளை நோய் - சேந்தோமோனாஸ்  மால்வேசியாரம்.

## மைக்கோபிளாஸ்மா
மைக்கோபிளாஸ்மா (Mycoplasma) என்பது தனி வகை நுண்ணுயிர் கூட்டத்தை சேர்ந்தது . பாக்டீரியாவின் அமைப்பையும்  வைரஸின் தன்மையும் கொண்டது. பூச்சிகள்  மைக்கோபிளாஸ்மாவைப் பரப்பி பயிர் நோய்கள்  தோன்றக் காரணமாகின்றன. மைக்கோபிளாஸ்மாவால் பயிர்களின் வளர்ச்சி குன்றுதல்,  புல்தண்டு, சிற்றலை மற்றும் பச்சை பூ ஆகிய நோய்களைத் தோற்றுவிக்கின்றன.
; மைக்கோபிளாஸ்மாவால் ஏற்படும் நோய்களுக்கு எடுத்துக்காட்டு
* எள் பச்சை நோய், கத்திரி சிற்றிலை நோய்.

## வைரஸ்
வைரசுகள்  (Virus) உருவத்தில் மிகச் சிறியவை. எலக்ட்ரான் நுண்ணோக்கி மூலம் மட்டுமே பார்க்க முடியும்.  இதில் உட்கரு அமிலமும் அதை சுற்றி புரத உறை மட்டுமே காணப்படும். வைரஸ்கள் பூச்சிகளால் பயிர்களுக்குப் பரப்பப்பட்டு நோய் உண்டுபண்ணுகின்றன. வைரஸ் பயிர்களில் தேமல், இலைசுருள்,  இலைச் சுருக்கம், இலைநெளிவு,  இலைவடிவ மாற்றம், வளரச்சி குன்றுதல் மற்றும் மலட்டு தன்மை ஆகிய நோய்கள் ஏற்படுகின்றன. 
;எடுத்துக்காட்டு நோய்கள்
* வெண்டை  நரம்பு வெளுத்தல்
* துவரை தேமல் நோய்.

## பாசிகள்
பாசிகள்  தாவர இனத்தை சார்ந்தவை . ஆனால் நோய் உண்டு பண்ணும்  பாசிகளுக்கு பச்சையம் கிடையாது.

## பூக்கும் தாவர ஒட்டுண்ணிகள்
சில பூக்கும் தாவர ஒட்டுண்ணிகள் தாவரங்களின் வேர்களில் ஒட்டுண்ணிகளாக வாழ்ந்து  பயிர்களுக்கு சேதம் விளைவிக்கின்றன. இதற்கு வேர்ப்புல்லுருவி என்று பெயர் .
;எடுத்துக்காட்டு
* சுடு மல்லி

## நூற்புழுக்கள்
நூற்புழுக்கள் கண்ணுக்கு தெரியாத  நூல்  போன்ற தோற்றத்தை  கொண்டவை.  இவை மண்ணுக்கு அடியில் வாழ்ந்து  தாவரங்களை  தாக்கிச் சேதம் விளைவிக்கின்றன.  
;எடுத்துக்காட்டு நோய்கள்
* உருளை கிழங்கு பொன்னிற  நூற்புழு

## மேற்கோள்கள்

பகுப்பு:தாவரங்களைத் தாக்கும் நோய்கள்
பகுப்பு:நுண்ணுயிரிகள்
பனைக்குளம்

இக்கட்டுரை தர்மபுரி மாவட்டத்தில் உள்ள ஊரைப்பற்றியது. இதே பெயரில் இரமாநாதபுரத்தில் உள்ள ஊர் பற்றிய கட்டுரைக்கு பனைக்குளம் கிராமம் என்பதைப் பார்க்கவும்.

**பனைக்குளம்** (*Panaikulam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643629. இது பனைகுளம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1609, மொத்த மக்கள் தொகைகள் 6980,. இதில் 3605 ஆண்களும், 3375 பெண்களும் அடங்குவர். கல்வியறிவு பெற்றவர்கள் விகிதம் 59.1 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
லஹார் சட்டமன்றத் தொகுதி

**லஹார் சட்டமன்றத் தொகுதி** (*Lahar Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது. பிண்டு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 11 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:பிண்டு மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சி. கனகா ரெட்டி

**சிந்தாலா கனகா ரெட்டி** (பிறப்பு 1951) இந்திய அரசியல்வாதி மற்றும் தெலங்காணா மாநிலத்திலுள்ள மல்காஜ்கிரி சட்டமன்ற உறுப்பினர் ஆவார். இவர் தெலுங்கானா இராட்டிர சமிதி கட்சியின் சட்டமன்ற உறுப்பினர்.

## ஆரம்ப வாழ்க்கை
அவர் செகந்தராபாத்தில் ஆல்வால் என்ற ஒரு விவசாயிக்கு பிறந்தார். அவருக்கு இரண்டு சகோதரர்கள் மற்றும் 3 சகோதரிகள் உள்ளனர்.

## அரசியல் வாழ்க்கை
இவர் 2008 ஆம் ஆண்டில் பிரசா ராச்யம் கட்சியில் சேர்ந்தார், மல்காகஜ்கிரி தொகுதியிலிருந்து போட்டியிட்டுத் தோற்றார். இவர் டி. ஆர். எஸ் கட்சியில் 2013 ஆம் ஆண்டில் சேர்ந்தார், அதே தொகுதியில் இருந்து 2014 பொதுத் தேர்தலில் சட்டமன்ற உறுப்பினராக வெற்றி பெற்றார்.

## தனிப்பட்ட வாழ்க்கை
அவர் பிரமிளா என்பவரை மணந்தார், அவருக்கு இரண்டு மகன்கள், ஒரு மகள் உள்ளனர்.

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
மேகான் சட்டமன்றத் தொகுதி

**ஓமேகான் (சட்டமன்றத் தொகுதி)** (*Mehgaon Assembly constituency*) (தொகுதி எண்:012) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது .
## இத்தொகுதியின் சட்டமன்ற உறுப்பினர்கள்

## மேற்கோள்கள்

பகுப்பு:பிண்டு மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:மத்தியப் பிரதேச சட்டமன்றத் தொகுதிகள்
முள்ளிக்குளம் முத்துமாரியம்மன் கோவில்

**முள்ளிக்குளம் முத்துமாரியம்மன் கோயில்** தமிழ்நாட்டில் திருநெல்வேலி மாவட்டம், முள்ளிக்குளம் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் முத்துமாரியம்மன் சன்னதியும், காளியம்மன், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.  பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.  பங்குனி மாதம்  பூக்குளிதிருவிழா முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
செயேரா

**செயேரா** (*Sheerah*), எபிரெய வேதாகமத்தில் 1 நாளாகமம் (1 குறிப்பேடு) 7:24 இல் மட்டும் குறிப்பிடப்பட்டிருக்கும் ஒரு பெண். அவள் மூன்று நகரங்களைக் கட்டினாள். அவை கீழ்ப்புறமும், மேற்புறமுமான பெத்தோரோன் மற்றும் ஊசேன் சேரா (உசேன்செயேரா) ஆகும்.

"அவள் ஒரு சக்திவாய்ந்த பெண்மணியாக இருந்திருக்க வேண்டும்" என்று ஹெர்பர்ட் லாக்கர் குறிப்பிடுகிறார். நகரங்களில் ஒன்றான உசேன்செயேரா அவளது பெயரைக் கொண்டுள்ளதாால், அவள்  சமூகத்தில் உயர்ந்த இடத்தில் இருந்திருக்க வேண்டும் என்று ஆண்ட்ஜே லாபான் மற்றும் எஹூட் பென் ஸிவி குறிப்பிடுகின்றனர்.

## குறிப்புகள்

பகுப்பு:எபிரேய விவிலியத்தில் பெண்கள்
நேவல் அருவி

**நேவல் அருவி** என்பது  ஆஸ்திரேலியாவின்  நியூ சவுத் வேல்ஸ், நியூ இங்கிலாந்து  பகுதியில் உள்ள ஒரு அருவி ஆகும்.  

## அமைவிடம்
இந்த அருவி டாரிரிகோ நகரத்திம் மற்றும் டாரியோ தேசிய பூங்கா ஆகியவற்றுக்கு இடையில் அமைந்துள்ளது. இந்த அருவி குன்றின் வழியே செல்கிறது மேலும் அருவி நீர்  பள்ளத்தாக்கின் கீழே பெலங்கர் ஆற்றில் நுழைவதற்கு முன்பு ஒரு ஒற்றைப் பாலத்தின் கீழ் செல்கிறது. நியூவெல் அருவியிலிருந்து சுமார் 50 மீட்டர் (160 அடி) தொலைவில் உள்ள ஒரு சிறிய ஓய்வுப்பகுதியில் இருந்து மக்கள் அருவியைப் பார்க்க முடியும்.  சுற்றுலா மேசைகள், தங்குமிட கொட்டகை, குப்பைத் தொட்டிகள் இவ்விடத்தில் அமைக்கப்பட்டுள்ளது. பெலிங்கர் பள்ளத்தாக்கிற்கு அருகே நெல் ஃபோல்ட் காட்சிமுனை உள்ளது. [3].

அருவிக்குச் செல்லும் வழியானது கடும் மழைக்காலங்களில் நீர் சூழும் நிலை ஏற்பட்டு அருவியை அருகில் சென்று பார்க்கும் சந்தர்ப்பத்தை கணிசமாக குறைத்துவிடுகிறது.

## மேற்கோள்கள்

பகுப்பு:ஆஸ்திரேலிய அருவிகள்
பகுப்பு:நியூ சவுத் வேல்ஸ்
தாணுலிங்கேசுவரர் கோயில்

**தாணுலிங்கேசுவரர் கோயில்** இந்தியாவின் தமிழ்நாட்டில் கன்னியாகுமரி மாவட்டம், நாகர்கோயிலுக்கு தெற்கே 7 கி.மீ. தொலைவில் அமைந்துள்ள தெங்கம்புதூர் என்ற ஊரில் உள்ளது. இவ்வூரில் சொக்கநாதர் கோயிலும் காசிவிஸ்வநாதர் கோயிலும் அமைந்துள்ளன. இவ்வூர் பெருமாள் கோயில் சிறப்புற்று விளங்குகிறது. மதுசூதனப் பெருமாள் ஆலயம் மிகவும் பிரபலமானது. கருடனுக்கு மிக முக்கியத்துவம் அளிக்கப்படும் தலமாகும். சித்திரை மாதம் 10ஆம் நாள் சூரிய ஒளி மூலவரின் பாதங்களில் படுகிறது. பங்குனி மாதத்தில் தேரோட்டம் நடைபெறுகிறது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள சிவன் கோயில்கள்
புரோட்வா ஆறு

thumb|250x250px|போரோவ்சில், புரவாவா ஆறு
**புரோட்வா ஆறு** (உருசியம்: Протва) என்பது உருசியாவின், கலூகா மாகாணம் மற்றும் மாசுக்கோ மாகாணம் ஆகிய பகுதிகளில் பாயும் ஆக்காவின் இடது துணை ஆறாகும். இந்த ஆற்றின்  நீளம் 282 கிலோமீட்டர் (175 மைல்) ஆகும். இது பாயும் வடிநிலப்பகுதி பரப்பளவு 4,620 சதுர கிலோமீட்டர் (1,780 சதுர மைல்) ஆகும். புரோட்வா ஆறு திசம்பர் முதல் ஏப்ரல் வரை உறைந்து பனிக்கட்டியால் சூளபட்டிருக்கும். இதன் முக்கிய துணை ஆறு லூசா ஆகும். இந்த ஆற்றின் கரையோரம் வெரியா போரோவ்ஸ்க், புரோட்வினோ மற்றும் ஆப்நின்ஸ்க் ஆகிய நகரங்கள் அமைந்துள்ளன.

## மேற்கோள்கள்

பகுப்பு:உருசிய ஆறுகள்
அண்டராள்ளி

**அண்டராள்ளி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் மாதேஅள்ளி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 32, மொத்த மக்கள் தொகை 132.  இதில் 73 ஆண்களும் 59 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
ஜந்தர் மந்தர்

thumb|ஜெய்ப்பூர் ஜந்தர் மந்தர்
***ஜந்தர் மந்தர்*** (Jantar Mantar) என்பது, புவியின் அச்சுக்கு இணையாகச் செம்பக்கம் கொண்ட பிரம்மாண்ட செங்கோண முக்கோணவடிவக் கோல் அமைக்கப்பட்டதொரு பகலிரவு சமன்கொண்ட சூரிய மணிகாட்டி ஆகும். இதில் கோலுக்கு இருபுறமும் நிலநடுக்கோட்டின் தளத்திற்கு இணையானதாகவுள்ள ஒரு வட்டக் காற்பகுதி அமைக்கப்பட்டுள்ளது. இது, நேரத்தை அரைநொடித் துல்லியமாகக் கணிப்பதற்கும், சூரியன் மற்றும் வான்சார் பொருட்களின் சரிவைக் கணக்கிடவும் அமைக்கப்பட்ட கருவியாகும்.

இந்தியாவில், 18 ம் நூற்றாண்டில் ஜெய்ப்பூரில் ஜெய் சிங் அரசரால் ஐந்து ஜந்தர் மந்தர்கள் கட்டப்பட்டன. அவை புதுதில்லி, ஜெய்ப்பூர், உஜ்ஜைன், மதுரா மற்றும் வாரணாசியில் அமைந்துள்ளன.

இது யுனெஸ்கோவின் உலகப் பாரம்பரியக் களமாகும்.

## இவற்றையும் பார்க்க
*ஜந்தர் மந்தர் (ஜெய்ப்பூர்)
*சந்தர் மந்தர், புதுதில்லி
*சந்தர் மந்தர் (வாரணாசி)
*சந்தர் மந்தர் (உஜ்ஜைன்)

## மேற்கோள்கள்

## வெளிடயிணைப்புகள்

*Official website of Rajasthan government, India, Jantar Mantar
*Jantar Mantar – Section III Theory, Construction and Limitations, National University of Singapore
*Photos of Jantar Mantar 
*Jantar Mantar (Jaipur) 
*Jantar Mantar Articles and History
*Architecture in the Service of Science 
*The Jantar Mantar at Jaipur, India at

பகுப்பு:இந்தியாவில் உள்ள வானாய்வகங்கள்
பகுப்பு:தில்லியில் உள்ள கட்டிடங்கள்
பன்னாட்டு கணித அறிவியல் மையம்

**பன்னாட்டு கணித அறிவியல் மையம்** (*International Centre for Mathematical Sciences*)  ஐக்கிய இராச்சியத்தின் எடின்பரோ நகரத்தில் அமைந்துள்ளது. இதன் வலைத்தளத் தரவுகளின் படி இந்த மையம் அறிவியல், தொழில் மற்றும் வர்த்தகத்தில் கணிதவியலாளர்கள் மற்றும் பயிற்சியாளர்களை ஆராய்ச்சிப் பட்டறைகள் மற்றும் பிற கூட்டங்களுக்காக ஒன்றிணைக்கும் வகையில் செயல்படுகிறது.

எடின்பரோ மாவட்டக் குழு, இசுக்காட்லாந்து மேம்பாட்டு முகமை, பன்னாட்டு கோட்பாட்டு இயற்பியல் மையம்  ஆகிய அமைப்புகளின் ஆரம்ப ஆதரவுடன், பேராசிரியர் எல்மர் ரீசின் மேற்பார்வையின் கீழ், எடின்பரோ பல்கலைக்கழகம் மற்றும் எரியட்-வாட் பல்கலைக்கழகம் ஆகியவற்றால் 1990 ஆம் ஆண்டில் இந்த மையம் கூட்டாக நிறுவப்பட்டது.

ஏப்ரல் 1994 ஆம் ஆண்டு ஏப்ரல் மாதத்தில் இயேம்சு கிளார்க் மேக்சுவெல்லின் பிறப்பிடமாகவும், இயேம்சு கிளார்க் மேக்சுவெல் அறக்கட்டளையின் இல்லமாகவும் உள்ள எடின்பரோவில் உள்ள 14 இந்தியா தெரு என்ற முகவரிக்கு இந்த மையம் மாற்றப்பட்டது. 2010 ஆம் ஆண்டில் இது பெரிய நிகழ்வுகளுக்கு இடமளிக்கும் வகையில் 15 தெற்கு கல்லூரி தெருவுக்கு மாற்றப்பட்டது. 2020 ஆம் ஆண்டு வரை, புதிதாக நிறுவப்பட்ட பேய்சு மையத்திற்குள் பன்னாட்டு கணித அறிவியல் மையம் அமைந்துள்ளது.

தற்போதைய விஞ்ஞான இயக்குநர் (2016 இல் நியமிக்கப்பட்டார்) பேராசிரியர் பால் கிளெண்டினிங் என்பவராவார். பன்னாட்டு கணித அறிவியல் மையம் ஐரோப்பிய கணித சங்கத்தின் உறுப்பினராக உள்ளது. 
## அமைவிடம்
1994 ஆம் ஆண்டு முதல், இயேம்சு கிளார்கு மேக்ஸ்வெல்லின் பிறந்த இடமான 14, இந்தியா தெருவில் உள்ள இயேம்சு கிளார்க் மேக்சுவெல் அறக்கட்டளையின் தங்குமிடத்திலிருந்து இந்த மையம் வாடகைக்கு எடுக்கப்பட்டது. அதிகரித்த செயல்பாடு காரணமாக 2010 ஆம் ஆண்டில் தெற்கு கல்லூரித் தெருவில் மாற்றப்பட்ட தேவாலயத்திற்கு அகற்றப்பட்டது. பின்னர் 2018 ஆம் ஆண்டில்  எடின்பரோ  பல்கலைக்கழகத்தின் அருகிலுள்ள பேய்சு மையத்தில் அதன் தற்போதைய இடத்திற்கு மாற்றப்பட்டது.
## மேற்கோள்கள்

## வெளி இணைப்புகள்
*ICMS Web Site

பகுப்பு:கணிதம்
கே. ஜி. ராமநாதன்

**கொல்லகுன்ட கோபாலய்யர் இராமநாதன்** (Kollagunta Gopalaiyer Ramanathan) (13 நவம்பர் 1920 – 10 மே 1992) ஒரு இந்திய கணிதவியலாளர் ஆவார். இவர் எண் கோட்பாடு தொடர்பான பணிக்காக நன்கு அறியப்படுகிறார். இவருடைய பங்களிப்புகள் இந்தியாவில் கணிதவியல் ஆய்வு மற்றும் கற்பித்தல் வளர்ச்சிக்கு பயன்பட்டுள்ளது.

## கே. ஜி. இராமநாதனின் தொடக்க கால வாழ்க்கை மற்றும் குடும்பம்
இவர் தென்னிந்தியாவில் ஐதராபாத்தில் பிறந்தார். இவர் தனது இளங்கலை மற்றும் முதுகலைபட்டத்தை முறையே உசுமானியா பல்கலைக்கழகம் மற்றும் சென்னைப் பல்கலைக்கழகம் ஆகிய நிறுவனங்களில் முடித்தார். பின்னர் இவர் பிரின்ஸ்டன் பல்கலைக்கழகம் சென்று தனது முனைவர் பட்டத்தை முடித்தார். இவரது முனைவர் பட்ட வழிகாட்டுநராக எமில் ஆர்ட்டின் இருந்தார். பிரின்ஸ்டனில் இவர் எர்மான் வெய்ல் மற்றும் கார்ல் சீகெல் ஆகியோருடனும் பணியாற்றினார். இதன் பின்னர் இவர் இந்தியா திரும்பிய பின் 1951 ஆம் ஆண்டில் மும்பையின் கொலாபாவில் உள்ள டாட்டா அடிப்படை ஆராய்ச்சி கழகத்தில்  குமாரவேலு சந்திரசேகரன் என்பவருடன் இணைந்தார். பிரின்ஸ்டனில் இருந்த சற்றேறக்குறைய இரண்டாண்டு காலகட்டத்தில்  இயற்பியல் மேதை ஆல்பர்ட் ஐன்ஸ்டைனின் அண்டை வீட்டுக்காரராக இருந்தார். இவர் ஐன்ஸ்டைனின் பொழுதுபோக்கிற்கு தியாகராஜரின் கர்நாடக இசைப்பாடல்களைப் பாடியதுண்டு.

இராமநாதன் ஜெயலட்சுமியை மணந்தார். இவர்களுக்கு இரண்டு மகன்கள் இருந்தனர். இவரது தந்தையின் பெயர் கொல்லகுன்டா கோபால் ஐயர் ஆவார். இவரது தாயாரின் பெயர் அனந்தலட்சுமி ஆவார். இவரின் தாயார் இவரின் இளவயதிலேயே இறந்து விட்டார்.

### விருதுகள்
டாட்டா அடிப்படை ஆராய்ச்சி கழகத்தில் 30 ஆண்டுகளுக்கும் மேலாக பணியாற்றிய காலத்தில் செய்த சாதனைகளுக்காக பல்வேறு விருதுகளைப் இராமநாதன் பெற்றுள்ளார். அவை:

* பத்ம பூசண், 1983
* சாந்தி ஸ்வரூப் பட்நாகர் விருது, 1965
* இந்திய அறிவியல் கழகத்தின் உறுப்பினர்
* இந்திய தேசிய அறிவியல் கழகத்தின் உறுப்பினர்
* டாட்டா அடிப்படை ஆராய்ச்சி கழக மதிப்புமிகு உறுப்பினர்.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியக் கணிதவியலாளர்கள்
சௌபாட்டியா பசை

**சௌபாட்டியா பசை** (chaubattia paste) உத்திரப் பிரதேசத்தின் சௌபாட்டியா என்ற இடத்தில் உள்ள  பழ ஆராய்ச்சி நிலையத்தில், மரத்தின் வெட்டுகாயங்களால் அதற்கு ஏற்படும் பாதிப்புகளில் இருந்து காக்க கண்டுபிடிக்கப்பட்டது ஆகும்.

### தேவையான பொருட்கள்

* காப்பர் கோர்போனட்        _ 800 கிராம்,
* சிவப்பு காரியம் (red lead)   _ 800 கிராம்,
* லினோலின் (Linseed oil)     _ 1 லிட்டர்.

சௌபாட்டியா பசையானது ஆப்பிள், ஏப்ரிகாட், பீச், பிளம் போன்ற பயிர்களில் கழுத்தழுகல் நோயைக்  கட்டுப்படுத்த பயன்படுகிறது.
இது எளிதில் மழை நீரால் அடித்துச் செல்லப்படுவதில்லை. சௌபாட்டியா பசையானது மரத்தின் பகுதியில் தடவி விடும்போது நோயின் தீவிரம் குறைகிறது.

### உசாத்துணை

தமிழ்நாடு வேளாண்மை பல்கலைக்கழகம், திறந்தவெளி மற்றும் தொலைதூரக் கல்வி 
இயக்ககம், கோவை வெளியிட்ட பயிர் நோயியல் மற்றும் நூர்புழுவியல்  நூல்

பகுப்பு:பூஞ்சைக் கொல்லிகள்
செம்ஸ்போர்டு பிரபு

**செம்ஸ்போர்டு பிரபு** (1st Viscount Chelmsford), (12 ஆகஸ்டு 1868 – 1 ஏப்ரல் 1933) பிரித்தானியப் பேரரசின் அரசியல்வாதியும், பிரித்தானிய காலனி ஆதிக்க நாடுகளின் ஆளுநரும் ஆவார்.

செம்ஸ்போர்டு ஆஸ்திரேலியாவின் குயின்ஸ்லாந்து மாகாணத்தின் ஆளுநராகவும்,  (1905 - 1909),  நியூ சௌத் வேல்ஸ் மாகாண ஆளுநராகவும் (1909 – 1913), முதல் உலகப் போருக்குப் பின்னர்  29 பிப்ரவரி 1916ல் கோமறை மன்ற உறுப்பினராக பணியாற்றியவர்.  பின்னர் பிரித்தானிய இந்தியாவில் 1916 முதல் 1921 முடிய வைஸ்ராயாக பணியாற்றியவர்.

1919ல்  வைஸ்ராய் செம்ஸ்போர்டு, மாண்டேகுவுடன் இணைந்து அறிவித்த மாண்டேகு-செம்ஸ்போர்டு சீர்திருத்தங்களால் நன்கு அறியப்பட்டவர்.

இவரது சீர்திருத்தங்களின் படி, இந்தியர்களுக்கு அரசியலில் படிப்படியாக பொறுப்புகள் வழங்கப்பட்டது.  கிறித்தவர்கள், இசுலாமியர்கள், சீக்கியர்கள், ஆங்கிலோ இந்தியர்களுக்கு அரசுப் பதவிகளில் இட ஒதுக்கீடு வழங்கப்பட்டது.

## பின்னணி
இந்திய விடுதலைப் போராட்டங்களை அடக்க வேண்டி, இந்திய வைஸ்ராய் செம்ஸ்போர்டு மார்ச், 1919ல் ரௌலட் சட்டத்தை கொண்டு வந்தார். இச்சட்டப்படி, எவரையும் ஆதாரம் அல்லது விசாராணையின்றி கைது செய்த் சிறையில் அடைக்க முடியும் என்பதால், இச்சட்டத்திற்கு எதிராக இந்தியா முழுவதும் ஒத்துழையாமை இயக்கம் நடைபெற்றது.
 
ரௌலட் சட்டதிற்கு எதிராக அமிர்தசரஸ் நகரத்தின் ஜாலியன்வாலா பாக் எனும் தோட்டத்தில் 13 ஏப்ரல் 1919ல் கூடிய மக்களை, ரெசினால்டு டையர்  தலைமையிலான ஆங்கிலேயப் படைகள் சுட்டதில்,  379 மக்கள் படுகொலை செய்யப்பட்டனர்.

செம்ஸ்போர்டு ஓய்வு பெறுவதற்கு முன்னர், ஆஸ்திரேலியாவின் நியூ சௌத் வேல்ஸ்  மாகாணத்தின் பிரித்தானியப் பேரரசின் தலைமை முகவராக பணியாற்றினார்.

## இதனையும் காண்க
* மாண்டேகு-செம்ஸ்போர்டு சீர்திருத்தங்கள்
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
* கோமறை மன்றம்

## மேற்கோள்கள்

## வெளி இணைப்புகள்

*
* 

பகுப்பு:1868 பிறப்புகள்
பகுப்பு:1933 இறப்புகள்
பகுப்பு:பிரித்தானிய இந்தியா
பகுப்பு:இந்திய வைசிராய்கள்
பகுப்பு:பிரித்தானிய அரசியல்வாதிகள்
ஆப்பிரிக்க கணித ஒன்றியம்

**ஆப்பிரிக்க கணித ஒன்றியம்** அல்லது யூனியன் கணிதவியல் ஆபிரிக்கன் ஆபிரிக்காவில் கணித வளர்ச்சிக்காக அர்ப்பணிக்கப்பட்ட ஒரு ஆப்பிரிக்க அமைப்பு ஆகும். 1976 ஆம் ஆண்டில் மொராக்கோவின் ரபாத் நகரில், முதல் பான்-ஆப்பிரிக்க காங்கிரஸின் கணிதவியலாளர்கள் ஹென்றி ஹோக் நெல்டென்டன் முதல் ஜனாதிபதி பதவி வகித்தது. [1] அதன் ஆரம்ப வருடங்களில் இன்னொரு முக்கிய நபர் ஜோர்ஜ் சைட்டோட்டி, பின்னர் ஒரு முக்கிய கென்யிய அரசியல்வாதி ஆவார்.

ஆப்பிரிக்க கணித ஒன்றியம், 2009 ஆம் ஆண்டு முதல் மேரி ஃப்ரான்ஓயிஸ் ஓட்ராராஜோவின் தலைமையில் ஆபிரிக்காவில் கணிதத்தில் பெண்களுக்கு ஆணையம் உள்ளது. [2]

1978 ஆம் ஆண்டில் இருந்து யூனியன் வெளியிட்டது ஆப்பிரிக்கா மாமாட்டிகா (ISSN 1012-9405), 2009 ஆம் ஆண்டு வரை டவோதா சங்கேர் திருத்தப்பட்டது. [3]
https://en.wikipedia.org/wiki/African_Mathematical_Union

பகுப்பு:கணிதவியலாளர்கள்